Številka: 3521-0008/2025-1

Datum: 19.05.2025

Mestna občina Nova Gorica, Trg Edvarda Kardelja 1, 5000 Nova Gorica, na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

# Namero o sklenitvi neposredne pogodbe za oddajo nepremičnine v brezplačno uporabo

Mestna občina Nova Gorica, Trg Edvarda Kardelja 1, Nova Gorica, matična št. 5881773, ID za DDV SI 53055730, objavlja namero o sklenitvi neposredne pogodbe za oddajo prostorov v **stavbi ID znak 2304-2425, na naslovu Cesta IX. Korpusa 101, 5250 Solkan**, **v skupni površini 45,40 m2, v brezplačno uporabo**. Nepremičnina se oddaja v brezplačno uporabo **po sistemu videno – najeto**. **Vse stroške v zvezi s to pogodbo nosi uporabnik**.

Prostori se oddajo nevladni organizaciji, ki ji je podeljen status delovanja v javnem interesu na področju varstva okolja.

**Rok za prejem ponudbe ali izjave o interesu je 20 dni od dneva objave te namere na spletni strani Mestne občine Nova Gorica**. Ponudba oziroma izjava o interesu mora biti **predložena v pisni obliki na naslov Mestna občina Nova** **Gorica**, Trg Edvarda Kardelja 1, 5000 Nova Gorica, **osebno na mestni občini**, ali na elektronski naslov **mestna.obcina@nova-gorica.si**.

Pisna ponudba oziroma izjava o interesu za brezplačno uporabo nepremičnine iz drugega odstavka te namere mora vsebovati:
- osnovne podatke o ponudniku: naziv poslovnega subjekta, sedež, matično številko, davčno številko, ime in priimek osebe pooblaščene za zastopanje poslovnega subjekta;
- izpis iz poslovnega registra;
- dokazilo o izpolnjevanju pogoja iz drugega odstavka te namere;
- podpis, žig.

Za navedeno zemljišče bo sklenjena neposredna **pogodba o brezplačni uporabi. Pogodba se sklepa za določen čas 5 let**.

Uporabnika bremenijo obratovalni stroški, stroški rednega vzdrževanja, stroški zavarovanja ter drugi stroški dogovorjeni s pogodbo.

**Vsa pojasnila v zvezi z oddajo v brezplačno uporabo lahko interesenti dobijo** po e-pošti mestna.obcina@nova-gorica.si, ali na telefon 05 3350 111 v času uradnih ur. Ogled dokumentacije in nepremičnine je možen po predhodnem dogovoru.

Nepremičnina se oddaja v brezplačno uporabo pod pogoji Zakona o stvarnem premoženju države in samoupravnih lokalnih skupnosti.

**Mestna občina Nova Gorica lahko postopek kadarkoli do sklenitve pravnega posla brez obrazložitve in brez odškodninske odgovornosti ustavi.**

Pripravila:

Tajda Pregelj **Župan**

Svetovalka za premoženjske zadeve **Samo Turel**